|  |  |  |
| --- | --- | --- |
| Helsedirektoratet  Postboks 220 Skøyen  0213 OSLO |  |  |
| |  |  |  | | --- | --- | --- | | Deres ref | Vår ref  20/4110- | Dato  2. juni 2021 | |  | | | | | |

Tillegg til tildelingsbrev nr. 41 - Oppfølging av Covid-19 oppdrag 365 - tjenestetilbudet til mennesker med funksjonsnedsettelser

Helse- og omsorgsdepartementet viser til Covid-19 oppdrag 365 og den reviderte utgaven av Helsedirektoratet sin besvarelse på oppdraget av 29.april 2021. Departementet legger opp til en to-delt oppfølging av Helsedirektoratets forslag på tiltak til personer med funksjonsnedsettelser. Første del følger av dette oppdragsbrevet til Helsedirektoratet, som er i tråd med tiltakene beskrevet i revidert besvarelse fra Hdir. Tiltakene fra besvarelsen som ikke nevnes i dette oppdragsbrevet blir vurdert i det mer langsiktige arbeidet på feltet eller gjennom andre pågående løp. Det vises blant annet til Revidert Nasjonalbudsjett for 2021.

**Oppdrag**

**Delleveranse I: Oppdatere koronaveilederens anbefalinger**

Helsedirektoratet skal følge opp koronaveilederens anbefalinger på følgende opplistede tiltaksområder, i tråd med Helsedirektoratets reviderte besvarelse:

1. *Medvirkning på individuelt nivå. Helsedirektoratet bør vurdere å oppdatere koronaveilederens anbefaling om at "Kommuner må ha en plan for hjemmeboende tjenestemottakere og deres pårørende i ulike faser av covid-19-pandemien."*
2. *Medvirkning på systemnivå. Helsedirektoratet bør vurdere å utarbeide en anbefaling i koronaveilederen om hvordan kommuner kan sørge for medvirkning på systemnivå, bl.a. å konsultere rådet for personer med funksjonsnedsettelser under kriser.*
3. *Bruk av velferdsteknologi i ytelsen av helse- og omsorgstjenester. Helsedirektoratet bør vurdere å oppdatere koronaveilederens anbefaling om at "Kommunen bør ta i bruk velferdsteknologi og digitale verktøy i helse- og omsorgstjenestene for å avhjelpe utfordringer under covid-19-pandemien."*
4. *Avlastning av pårørende. Helsedirektoratet bør vurdere å oppdatere koronaveilederens anbefaling om at "Det bør legges til rette for avlastningsopphold og rullerende opphold i kommunale helse- og omsorgsinstitusjoner."*

Frist for oppdatering av koronaveilederens anbefalinger settes til 7.juni.

**Delleveranse II: Brev til landets kommuner og statsforvaltere**

Helsedirektoratet skal presisere i brev til landets kommuner og statsforvaltere følgende opplistede tiltaksområder. Med unntak av noen mindre justeringer, er tiltakene i kursiv gjengitte tiltak i Hdirs besvarelse. Brevet skal også inkludere orientering om oppdateringene i koronaveilederen presisert i delleveranse I.

Følgende tiltak følges opp i brev til landets kommuner og statsforvaltere:

1. *Kommuner må sørge for å opprettholde normal drift av tjenester til personer med funksjonsnedsettelser når smittesituasjonen tilsier det.*
2. *Kommuner skal i samarbeid med bruker og pårørende vurdere behov for kompenserende tiltak ved reduksjon av helse- og omsorgstjenester*
3. *Koordinerende enhet bør synliggjøres som sentralt kontaktpunkt og pådriver for koordinering på tvers av tjenester og sektorer for personer med funksjonsnedsettelser under Covid-19 pandemien*
4. *Kommunen bør proaktivt følge opp voldsutsatte og sette inn tiltak for å skjerme sentralt personell slik at de ikke omplasseres til andre oppgaver.*
5. *Kommuner bør følge opp tjenestemottakere som er sosialt isolerte*
6. *Kommunene skal unngå ulovlige besøksrestriksjoner*
7. *Oppfølging av pårørende*
8. *Tilrettelagt informasjon om vaksinasjon*
9. *Gjennomføring av vaksinasjonsprogrammet*
10. *Oppfølging av barn og unge som har vært isolert over lang tid (jf. oppdragets del B)*

Frist for utarbeidelse av brev settes til 7.juni.

**Delleveranse III: Avholde et webinar**

Helsedirektoratet skal avholde et webinar om smittevernregler og rettigheter for personer med funksjonsnedsettelser, som skissert i besvarelsen. Med bakgrunn delleveranse II, skal webinaret også inkludere orientering om følgende tiltak, jf. revidert besvarelse:

1. *Kommuner skal i samarbeid med bruker og pårørende vurdere behov for kompenserende tiltak ved reduksjon av helse- og omsorgstjenester*
2. *Kommuner bør følge opp tjenestemottakere som er sosialt isolerte*
3. *Kommunene skal unngå ulovlige besøksrestriksjoner*

Departementet ber Helsedirektoratet vurdere om det videre er andre tiltak i delleveranse I og II som burde fremmes under webinaret, samt om arbeidsgruppen for oppdrag 365 kan bistå i arrangeringen. Helsedirektoratet bes vurdere tiltaket oppimot den [nylig publiserte NOVA-rapporten](https://oda.oslomet.no/oda-xmlui/handle/11250/2753446) "Velferdstjenester, stønader og informasjon til familier med barn med funksjonsnedsettelser under covid-19".

Departementet ber videre Helsedirektoratet om å oppdatere nevnte kommunikasjonskanaler under tiltak *Tilgjengeliggjøring av tilrettelagt informasjon* etter formålet. Avhengig av tidshorisonten for gjennomføring av tiltaket, ber vi om oppdateringene vurderes synliggjøres under webinaret.

Departementet ber Helsedirektoratet komme tilbake til tidspunkt og gjennomføring av dette.

**Gjennomføring av oppdraget**

Departementet støtter Helsedirektoratet sitt forslag at i kommunikasjonen om tiltak for personer med funksjonsnedsettelser, legges det særlig vekt på medvirkning fra brukere og pårørende, kommunens plikt til å vurdere behov for kompenserende tiltak og opprettholdelse av normal drift av tjenester når situasjonen tilsier det. Videre legges det til grunn at henviste datoer i revidert besvarelse oppdateres i tråd med oppdragsbrevets tidshorisont.

Der formålstjenlig kan departementet inviteres til dialogmøter om oppdraget.

Med hilsen

|  |  |
| --- | --- |
| Anne-Cathrine Haug Jørgensen (e.f.)  ekspedisjonssjef | Kristin Løkke  avdelingsdirektør |

Dokumentet er elektronisk signert og har derfor ikke håndskrevne signaturer

Kopi

|  |
| --- |
| Riksrevisjonen |